ประชาชนเที่ยวงานตลาดเศรษฐกิจพอเพียง “ศาสตร์เกษตร” ชม ช้อป จุใจ
บรรยากาศการจัดงานตลาดเศรษฐกิจพอเพียง “ศาสตร์เกษตร” ที่จัดโดยพิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว วันสุดท้ายมีประชาชนเดินทางมาเยี่ยมชมงานอย่างต่อเนื่อง แม้จะมีฝนตกลงมาบ้านในช่วงบ่ายของวัน โดยภายในงานมีการจัดอบรมเชิงปฏิบัติการด้านการเกษตรเศรษฐกิจพอเพียง อาทิ หลักสูตรสายพันธุ์ข้าวและการแปรรูป หลักสูตรการทำข้าวหมาก  หลักสูตรนวัตกรรมการทำนาประหยัดต้นทุน หลักสูตรสบู่ธรรมชาติจากข้าวและหลักสูตรการทำหัวเชื้อ EM ใช้เอง โดยเปิดให้เรียนรู้ทั้งในรูปแบบ Onsite และ online   ทาง Youtube  พิพิธภัณฑ์การเกษตรเฉลิมพระเกียรติฯ ภายใต้มาตรการป้องกันการแพร่ระบาดของโรคโควิด–19 และยังสามารถเลือกซื้อสินค้าเกษตรปลอดภัย ผลิตผลเกษตรอินทรีย์มีคุณภาพ ทั้งของกิน ของใช้ ผลิตภัณฑ์แปรรูปกว่า 100 ร้านค้า ด้านนางจิราพร ตีวกุล ผู้เข้าร่วมงาน กล่าวว่า วันนี้ได้มาร่วมอบรมการทำไซเดอร์จากข้าว ซึ่งได้ความรู้มากและก็มาเลือกซื้อสินค้า OTOP ภายในงาน ขณะที่ครอบครัว โพธิ์สว่าง ได้ใช้วันหยุดพาบุตรหลานมาเที่ยวชมและเลือกซื้ออาหารภายในงานงานตลาดเศรษฐกิจพอเพียง “ศาสตร์เกษตร” เป็นงานที่ช่วยเปิดพื้นที่ให้กับเกษตรกรได้นำสินค้าจากแหล่งผลิต และสินค้า OTOP ประจำท้องถิ่นมานำเสนอ ซึ่งผู้ที่มาจับจ่ายสิ้นค้านอกจากจะได้ของดีแล้ว ยังได้ความรู้จากการเที่ยวชมพิพิธภัณฑ์ฯ และการฝึกอบรมต่างๆ อีกด้วย